Seksuaalinen narsismi: mitä se on? - Mielen Ihmeet
Opi tuntemaan seksuaalisen narsistin toimintatapa ja tunnistamaan tällainen ihminen, jotta vältyt joutumasta hänen loukkuunsa.
Tuntuuko sinusta koskaan siltä, että kumppanisi tai seksikumppanisi on käyttänyt sinua hyväkseen? Haluaako hän olla kanssasi vain silloin, kun hänen tekee mieli seksiä? Välittääkö seksikumppanisi vain omasta mielihyvästään ja laittaa sinut aina kakkoseksi? Jos jokin näistä kuulostaa sinusta tutulta, jatka lukemista. Sinun täytyy ehkä oppia tietämään lisää siitä, mitä seksuaalinen narsismi on.
Seksuaalisella narsismilla on paljon yhteistä narsistisen persoonallisuushäiriön kanssa. Tässä joitakin seksuaalisen narsistin luonteenpiirteitä:
Seksuaalinen itsekkyys (hän välittää vain omasta mielihyvästään).
Empatian puute (hän ei aseta itseään kumppaninsa kenkiin, eikä välitä kyseisen ihmisen fyysisistä tai henkisistä tarpeista.
Hänellä on tarve hallita ja dominoida toista ihmistä.
Hän suosii suhteita, joihin ei tarvitse sitoutua.
Seksuaalinen narsisti on äärimmäisen huolissaan fyysisestä ulkonäöstään.
Hän tuntee olevansa muiden yläpuolella.
Seksuaalisen narsistin on taipumus olla erittäin taitava viettelemisessä. Hän on yleensä todella viehättävä, ja kaunopuheinen.
Lisäksi seksuaalinen narsisti on yleensä todella puoleensavetävä (eikä ainoastaan fyysisesti). Hänen fyysinen ulkonäkönsä, itsevarmuutensa ja vakuuttavuutensa vaikuttavat todennäköisesti positiivisilta ominaisuuksilta hänen ympärillään oleville ihmisille. Näihin ominaisuuksiin eniten reagoivien ihmisten on tapana olla erittäin riippuvaisia tai omata huono itsetunto.
Tiedämme sen, että seksuaalisen narsistin on taipumus arvostaa itseään valheellisella tavalla. Hän keskittyy myös niin paljon itseensä, että hänen on mahdotonta välittää muista. Sen seurauksena hän ei koskaan yritä asettaa itseään muiden ihmisten kenkiin ja hän on usein täysin tunteeton.
Seksuaalisen narsismin pimeä puoli
Kun ihminen joutuu seksuaalisen narsistin uhriksi, voi kaikki vaikuttaa upealta aluksi. Uhri tulee kuitenkin lopulta tajuamaan että jokin on väärin, kun seksuaalinen narsismi näyttää pimeän puolensa.
Tällainen Casanova saa sinut tuntemaan olosi tyhjemmäksi ja tyhjemmäksi sisältäpäin. Harrastatte seksiä vain silloin kun hän haluaa, sekä aina hänen haluamallaan tavalla. Hän ei koskaan huolehdi sinun seksuaalisista tarpeistasi. Siispä se, mikä alkoi intohimoisena, päätyy kipuun ja kärsimykseen. Seksi alkaa lopulta tuntua nöyryyttävältä.
Voit puhua hänelle siitä mitä hän tekee sinulle, mutta seksuaalinen narsisti ei koskaan tule myöntämään omia virheitään tai empatian puutettaan. Sen sijaan hän tulee todennäköisesti sanomaan seuraavanlaisia asioita:
”Olet vain liian vaativa.”
”Asia ei ole koskaan aikaisemmin ollut ongelma.”
”Kaikki entiset kumppanini kertoivat minun olevan parasta, mitä heillä on koskaan ollut.”
”Ehkä et voi saada orgasmia fyysisestä ongelmasta johtuen.”
Käytännössä hän tulee aina syyttämään sinua kaikesta. Hän ei myöskään koskaan ota vastuuta tai myönnä olleensa väärässä.
Seksi rangaistuksena
Seksi voi olla todella vaarallista, kun siihen yhdistetään osapuolten vallan välinen dynamiikka. Seksuaalinen narsisti käyttää usein seksiä aseena. Jos hän haluaa rangaista sinua (mistä vain syystä), saattaa hän alkaa tehdä niin seksin avulla.
Hän saattaa esimerkiksi kieltäytyä harrastamasta seksiä muilla kuin omilla ehdoillaan. Sen lisäksi hän kieltäytyy luomasta vankkaa sidettä kumppaninsa kanssa suojatakseen itseään henkisesti mahdolliselta erolta. Tämä tekee seksistä parisuhteen koko perustan.
Mies- ja naispuolisten seksuaalisten narsistien välillä on joitakin eroja:
Naispuoliset seksuaaliset narsistit vaativat yleensä, että heidän kumppaninsa ihailee heitä. Heidän kiinnostuksena kumppaniaan kohtaan on suoraan verrannollinen siihen, kuinka paljon heidän kumppaninsa ihailee heitä. He rankaisevat kumppaniaan usein siten, etteivät harrasta seksiä tämän kanssa. Heidän seksielämänsä riippuu täysin siitä vastaako heidän kumppaninsa heidän vaatimuksiaan vai ei.
Miespuoliset seksuaaliset narsistit ovat yleensä välinpitämättömiä kumppaninsa mielihyvän suhteen. He hyödyntävät myös todennäköisemmin kumppaninsa vartaloa.
Ennen kuin päätämme tämän artikkelin, haluamme vain varoittaa sinua siitä, että tällaiset ihmiset tuovat harvoin mitään positiivista muiden ihmisten elämään. He saavat ravintonsa usein muiden, ympärillään olevien ihmisten energiasta. Valitettavasti on hyvin todennäköistä, että tällainen ihminen tulee jättämään sinut huomiotta, mikäli kerrot hänelle miltä sinusta tuntuu tai kuinka hän satuttaa sinua.